Source: http://www.bihon.ro/csm-oradea-se-afla-la-a-patra-infrangere/1514396
Timestamp: 2017-11-20 03:51:57+00:00

Document:
CSM Oradea se află la a patra înfrângere - BIHON
CSM Oradea se află la a patra înfrângere
la	15. martie 2015 15:49
Paul Nemenco a marcat cinci goluri
Divizionara A de handbal masculin CSM Oradea a fost învinsă cu scorul de 31-24 (14-11) în meciul din deplasare cu HCM Făgăraş, contând pentru etapa a 18-a din Seria B.
Echipa orădeană se află la cel de-al patrulea eşec din actualul sezon şi a pierdut locul secund din clasamentul seriei, fiind devansată de CSM Satu Mare. CSM Oradea a ajuns pe locul 3, care asigură şi el calificarea la barajul pentru promovarea în Liga Naţională. Lidera seriei continuă să fie HC Adrian Petrea Reşiţa, care a câştigat toate partidele disputate în actuala ediţie.
Antrenorul formaţiei noastre, Sebastian Tudor s-a declarat nemulţumit de atitudinea jucătorilor săi în acest meci. „Echipa a jucat foarte slab. Nu pot evidenţia pe nimeni, niciun jucător nu s-a remarcat cu nimic în partida de la Făgăraş. Se vor lua măsuri de sancţionare împotriva jucătorilor, eu însumi am să propun acest lucru, pentru lipsă de interes şi de determinare în timpul meciului. Nu doresc să spun mai multe”, a afirmat tehnicianul orădean. Principalii marcatori ai echipei la Făgăraş au fost Nemenco şi Alex Farcaş, ambii cu câte cinci goluri înscrise.
După ce a pierdut două partide în turul campionatului, CSM Oradea a suferit alte două eşecuri după primele cinci etape din retur. Runda viitoare, CSM Oradea va juca pe teren propriu cu HCM Sighişoara.
Taguri: csm oradea, handbal masculin, HCM Făgăraş

References: CSM 
 CSM 
 CSM 
 CSM 
 CSM 
 CSM 
 csm